text: ڈاکٹر جتیندر سنگھ شمال مشرقی خطے کی مرکزی وزارت اور آسام سرکار کے درمیان اعلیٰ سطح کی ایک میٹنگ کی قیادت کررہے تھے، جو آسام میں سیلاب کی تازہ صورت حال اور راحت کے لئے اب تک کئے گئے اقدامات کے جائزہ کے لئے منعقد کی گئی تھی۔ دیگر شخصیتوں کے علاوہ میٹنگ میں آسام کے آبی وسائل کے وزیر جناب کیشب مہانتا، آسام کے محصول کے وزیر جناب بھابیش کلیتا، شمال مشرقی خطے کی ترقی کے سکریٹری جناب نوین ورما، آسام کی چیف سکریٹری محترمہ ٹی وائی داس اور شمال مشرقی خطے کی ترقی کی وزارت نیز آسام کی ریاستی سرکار کے دیگر سینئر افسران نے شرکت کی۔